Ebera
I Ebera na Hebera dia olona resahina ao amin'ny Baiboly. Izy no razamben'ny Hebreo (Gen. 10.21) sy ny Ismaelita araka ny Bokin'ny Genesisy (Gen.10 -- 11) sy ny Boky voalohan'ny Tantara (1Tant. 1). Zanak'i Sela izay taranak'i Seta izy. I Pelega sy i Joktana (na Ioktana) no zanany (Gen. 10.25).

Ny amin'ilay anarana 
Ny anarana hoe Ebera na Hebera dia fanagasiana ny anarana hebreo hoe עֵבֶר‬ / ʻĒḇer na Ever. Amin'ny fiteny arabo izy dia atao hoe ʿĀbir. Ny teny hebreo hoe ivri izay midika hoe "hebreo" dia avy amin'ny teny hoe ever na eber. Avy amin'io koa ny teny arabo hoe عبر / aber izay midika hoe "miampita". Ny fototeny aramena sy hebreo hoe עבר dia mifandray hevitra amin'ny hoe "miampitana" na ny hoe "eny ampita". misy mihevitra fa mety ho anarana toerana ny hoe Ebera, faritra izay mety manakaiky an'i Asiria.

Ny fianakaviana sy ny taranany 
I Ebera dia zafiafin'i Sema zanak'i Noa sady rain'i Pelega izay teraka rehefa feno 34 taona i Ebera (134 araka ny Septoaginta), sy rain'i Joktana (na Iioktana na Yoktana). Zanak'i Sela izay razamben'i Abrahama izy. Araka ny Tanakh, i Ebera dia maty tamin'ny faha-464 taonany (na 404 araka ny Septoaginta) (Gen. 11.14-17) rehefa feno 79 taona i Jakoba.

Ao amin'ny Septoaginta kosa, ny rain'i Ebera (grika: ῞Εβερ/ Eber) dia i Sala (grika: Σαλά / Salà). Atao hoe Falega (grika: Φαλέγ / Faleg) ny zanany izay teraka rehefa 134 taona i Ebera, ary nanana zanakalahy hafa sy zanakavavy izy. Niaina nandritra ny 404 taona i Ebera (Gen. 11. 14-17 - Septoaginta).

Jereo koa: 
 Abrahama
 Hebreo

Tsiahy